Diari Oficial de la Generalitat Valenciana


Sumari del DOGV 6028, del 04-06-2009 (2009/6365)

Notificació a Joaquín Adrién Igual i altres. Expedient número 8/5435 TCF.
-------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6365


Data del document
:   21-05-2009

Organisme emissor
:   Conselleria d'Agricultura, Pesca i Alimentació

Tipus de document
:   Edicte

Notificació a Joaquín Adrién Igual i altres. Expedient número 8/4442 GJK. [2009/6365]  
Atesa la impossibilitat de notificar de forma personal i directa a Joaquín Adrién Igual o, si s'escau, els possibles hereus, a Carmen Adrién Igual o, si s'escau, els possibles hereus, i a Josefina Selva Adrién i altres possibles hereus de Filomena Adrién Igual l'acord d'ampliació de termini per a resoldre en l'expedient 8/2008, sobre declaració d'Arrendament Històric Valencià, i en compliment de les disposicions de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'este anunci.  
Expedient: 8/2008.  
Titular: José María Pérez Aparisi.  
Últims propietaris coneguts: Joaquín Adrién Igual, Enrique Adrién Igual, Carmen Adrién Igual, Josefina i Pilar Selva Adrién i altres possibles hereus de Filomena Adrién Igual.  
L'expedient fa referència a una superfície d'una fanecada situada a Rafelbunyol, que s'identifica com la parcel·la núm. 7 del polígon núm. 3 del cadastre d'este terme municipal.  
Atés que en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'establix que podrà acordar-se l'ampliació del termini màxim de resolució i notificació per mitjà de motivació clara de les circumstàncies concurrents.   
Atés que amb data 20 de maig de 2008 es va presentar sol·licitud de reconeixement d'un arrendament històric valencià per part de José María Pérez Aparisi en relació amb la parcel·la 7, polígon 3, terme municipal de Rafelbunyol (València), paratge de la Rambleta, però que fins al 28 de juliol de 2008 no s'aportà per part de la sol·licitant la documentació requerida i s'entén esmenada la sol·licitud.  
Atés que en el present expedient s'han practicat diferents actuacions i comunicacions amb relació a l'esclariment de la titularitat dominical sobre la parcel·la objecte de l'expedient en este procediment.  
En virtut d'això, fent ús de les facultats conferides en l'esmentat article 42.6 de la Llei 30/1992, de 26 de novembre, i de les atribucions assignades d'acord amb les disposicions del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, resolc:  
Ampliar el termini per a la resolució de la sol·licitud de reconeixement d'arrendament històric valencià formulada per José María Pérez Aparisi, establit en un any en el Decret 41/1996, de 5 de març, del Consell, pel qual es desplega la Llei d'Arrendaments Històrics Valencians, per la mitat.  
València, 20 de maig de 2009. La directora general de Producció Agrària.  
València, 21 de maig de 2009.- La directora general de Producció Agrària: Laura Peñarroya Fabregat.